རྒྱུན་བཞིན་
དུ་ཀུ་ཤྲཱི་བསོད་ནམས་རྒྱ་མཚོས་མཛད་པའི་དམར་ཁྲིད་སོགས་ཁྲིད་ཡིག་མཛད་
མཁན་ཀྱང་མང་དུ་བྱོན། ལྕང་སྐྱ་ཐམས་ཅད་མཁྱེན་པ་རོལ་བའི་རྡོ་རྗེས་འདིའི་
ཁྲིད་ཡིག་བདུད་རྩིའི་ཡང་ཞུན་མཛད་ཅིང་། ཡིག་དྲུག་དུང་ཕྱུར་གསུམ་ལྷག་ཙམ་
གསུང་། དེ་བཞིན་དུ་གུང་ཐང་འཇམ་པའི་དབྱངས་ཀྱིས་ཀྱང་རྒྱུན་པའི་ལྗགས་
བཟླས་གཙོ་བོ་ཡིག་དྲུག་ལ་མཛད། བདག་གི་བླ་མ་འཁོར་ལོའི་མགོན་པོ་རྡོ་རྗེ་
འཆང་བློ་བཟང་ལུང་རིགས་རྒྱ་མཚོས། རྒྱལ་བ་རྒྱ་མཚོ་དང༌། ཚེམ་བུ་དམར་ཁྲིད་
གཉིས་དང་འབྲེལ་བར་ཡིག་དྲུག་དུང་ཕྱུར་གསུང༌། སྐྱབས་རྗེ་ཐམས་ཅད་མཁྱེན་པ་
185

དགེ་འདུན་བསྟན་འཛིན་རྒྱ་མཚོས་ཀྱང་ཨ་རོལ་རྡོ་རྗེ་འཆང་གི་གསུང་བཀོ
བཞིན་དུ་དུས་རྒྱུན་ཚེམ་བུ་དམར་ཁྲིད་ཐུན་བཞི་ཆགས་མེད་ཀྱི་སྒོ་ནས་ཡིག་དྲུག་་་་་
དུང་ཕྱུར་འགའ་ཞིག་གསུང་ཞིང་ཐུགས་དམ་གྱི་གཙོ་བོ་མཛད་པས་རྟོགས་པ་ཁྱད་་་
པར་ཅན་བརྙེས་པ་སྨོས་མི་དགོས་ལ།
སྔོན་ཀུན་གཟིགས་པཎ་ཆེན་ཐམས་ཅད་
མཁྱེན་པ་བློ་བཟང་དཔལ་ལྡན་ཡེ་ཤེས་རྒྱ་ནག་ཕོ་བྲང་དུ་བྱོན་པའི་ཚེ། ལྕང་སྐྱ་རོལ་
བའི་རྡོ་རྗེ་བསུ་བ་ལ་ཕེབས་ཏེ་ཤིན་ཏུ་ཞེས་པར་བཞུགས་ཞག་ཁ་ཤས་གནང་བའི་་་་་
ནུབ་གཅིག མནལ་ལམ་དུ་སོག་གུར་ཞིག་གི་ནང་དུ་རྗེ་བླ་མ་ཉིད་དང་སྐུ་དྲུང་ན་
ཧར་ཆེན་སྨོན་ལམ་བླ་མ་བཅས་བཞུགས་འདུག་པའི་གཟིམ་གུར་གྱི་ཕྱི་རོལ་ཏུ་མི་་་་་
མང་པོས་བསྐོར་བ་བྱེད་པའི་ཁྲོད་དུ་གདངས་སྙན་པོས་ཡིག་དྲུག་འདོན་མཁན་
ཞིག་འདུག་པ་ལ་ཁྱོད་སུ་ཡིན་འདྲི་བ་གནང་བར། ངེད་རང་མ་ཆོས་རྗེ་ཡིན་ནོ་ཟེར།
རྗེ་བླ་མའི་ཐུགས་དགོངས་ལ་གྲུབ་ཆེན་ན་ཁ་བ་རྗེ་བླ་མའི་ཡུམ་གྱི་སྐྱེ་བ་ཡིན་པས་མ་
ཆོས་རྗེར་གྲགས་པས་ཁོ་གྲུབ་ཆེན་དེ་ཉིད་ཡིན་རྒྱུ་རེད་དགོངས་ནས་ཁྱེད་གནས་
འདིར་ག་ནས་བྱོན་པ་ཡིན་གསུངས་པ་ལ། ངེད་རང་རི་བོ་པོ་ཏ་ལ་ནས་འོངས་སོ་
ཟེར། ཁྱེད་རང་རྗེ་རིན་པོ་ཆེའི་ཡུམ་གྱི་སྐྱེ་བ་ཡིན་པ་ལ་སྐུ་གཤེགས་རྗེས་རྗེ་བླ་མའི་
དྲུང་དུ་མི་འབྱོན་པར་པོ་ཏ་ལར་ཕེབས་པ་ཅི་ཡིན་གསུངས་པ་ལ། ཁོང་གིས་དེ་ལྟར་
ཡིན་ཀྱང་ངེད་རང་འཕགས་པ་སྤྱན་རས་གཟིགས་དང་འབྲེལ་ཆེ་བས་པོ་ཏ་ལར་་་
སྐྱེས་པ་ཡིན་ཟེར།
འོ་ན་པོ་ཏ་ལར་འཕགས་པའི་དྲུང་དུ་སྐྱེ་བ་ལ་རྒྱུ་ཚོགས་ཅི་ལྟ་བུ་སྒྲུབ་ན་མྱུར་་་
ཞེས་དྲིས་པ་ལ། ཚེམ་བུ་དམར་ཁྲིད་ཀྱི་སྒོ་ནས་རིགས་དྲུག་གནས་འདྲེན་གྱི་
དམིགས་པ་དང་བཅས་མ་ཎི་དུང་ཕྱུར་གཅིག་བཏོན་ན་པོ་ཏ་ལར་སྐྱེས་ནས
འཕགས་པའི་ཞལ་མཇལ་བར་ཐེ་ཚོམ་མེད་དོ་ཞེས་ཟེར་བ་ལ་སྨོན་ལམ་བླ་མ་དད་
ནས་ཚེམ་བུ་དམར་ཁྲིད་ཞིག་འཕྲལ་དུ་གནང་དགོས་ཚུལ་ཞུ་བར། རྗེ་བླ་མ་ཉིད་
ནས་དམར་ཁྲིད་ཆ་ཚང་ཞིག་གསུངས་པ་ཐུགས་རྨིས་སུ་གསལ་བར་བྱུང༌། ཕྱི་ཉིན་
186

དགེ་བའི་བཤེས་གཉེན་ཧར་ཆེན་སྨོན་ལམ་བླ་མ་བཀྲ་ཤིས་དར་རྒྱས་སྐུ་དྲུང་དུ་བྱུང་
བ་ལ་མནལ་ལམ་གྱི་ལོ་རྒྱུས་གསུངས་པས། ཁོང་དད་པ་ཆེན་པོ་འཁྲུངས་ཏེ་དེ་མ་
ཐག་རྗེ་བླ་མའི་དྲུང་ནས་ཚེམ་བུ་དམར་ཁྲིད་གསན་ཅིང་དེ་ནས་བཟུང་ཡིག་དྲུག་ལ་
འབད་པས་ས་ཡ་བདུན་ཙམ་སོང་སྐབས། ནུབ་ཅིག་རྨི་ལམ་དུ་པོ་ཏ་ལ་ནས་མ་ཆོས་
རྗེས་བཏང་བ་ཡིན་ཟེར་བའི་གྲྭ་པ་ཞིག་གིས་གདིང་བ་ཞིག་གཏད་ནས་འདི་མ་ཆོས་
རྗེས་ཁྱེད་ལ་བསྐུར་པ་ཡིན་མི་རིང་བར་པོ་ཏ་ལར་ཤོག་ཅེས་འཕྲིན་བསྐུར་བྱུང་ཟེར་
བ་ལ། ངེད་ཀྱིས་མ་ཎི་དུང་ཕྱུར་མ་ཐོན་པས་ཐོན་ཚར་ནས་ཡོང་ཆོག་པ་ཞུ་བྱས་
པར་དུང་ཕྱུར་ཐོན་མི་ཡོང་ཟེར་ནས་སོང་བ་རྨིས། མི་རིང་བར་ཁོང་བ་སྐུ་གཤེགས་
པས་རྗེ་བླ་མའི་མནལ་ལམ་དང་མཐུན་པ་བྱུང་འདུག་ཅེས། ཐམས་ཅད་མཁྱེན་པ་
རོལ་བའི་རྡོ་རྗེའི་རྣམ་ཐར་ལས་གསུངས་སོ།།
དེས་ན་ཡིད་ཆེས་ཀྱི་དད་པ་རྩེ་གཅིག་པས་ཡིག་དྲུག་བཟླས་ན་དུང་ཕྱུར་ལྟ་་
བུའི་གྲངས་མ་ལོངས་ཀྱང་འཕགས་པ་ཐུགས་རྗེ་ཆེན་པོས་ངེས་པར་རྗེས་སུ་འཛིན་་་
པ་ནི་སྨོན་ལམ་བླ་མའི་ལོ་རྒྱུས་འདིས་ཀྱང་ཤེས་པར་ནུས་སོ། །གཞན་ཡང༌། གྲུབ་
ཆེན་ཚེམ་བུ་པའི་སྒྲུབ་བཀའ་འདི་དང་འབྲེལ་བས་མ་ཎི་བགྲང་ན་རྒྱུད་སྡེ་བཞིའི་་་་་
ལྷའི་སྔགས་ཐམས་ཅད་བགྲང་བའི་ཕན་ཡོན་འབྱུང་བ་སོགས་ཤིན་ཏུ་ཟབ་པར་་་་་་
སྔོན་ནས་གྲགས་ཆེ་ཞེས་རྒྱལ་མཁན་ཆེན་གྲགས་པ་རྒྱལ་མཚན་གྱིས་གསུངས་སོ།
དེས་ན་བྱམས་སྙིང་རྗེ་ཀུན་སློང་བཟང་པོའི་ངང་ནས་འཕགས་པ་ཐུགས་རྗེ་ཆེན་
པོའི་བསྙེན་སྒྲུབ་ཡན་ལག་དང་བཅས་པ་ལ་རྩེ་གཅིག་ཏུ་འབད་དེ་བསྔོ་སྨོན་རྣམ་
པར་དག་པས་རྒྱས་འདེབས་ཚུལ་བཞིན་དུ་བྱས་ན། ལས་འབྲས་ཆུད་མི་ཟ་བ་ཡིན་
པས། ཚེ་རབས་ཐམས་ཅད་དུ་ལྷག་པའི་ལྷས་རྗེས་སུ་འཛིན་ཅིང་། རིང་བོ་མི་
ཐོགས་པར་འཕགས་པའི་གོ་འཕང་ཐོབ་པར་འགྱུར་བ་ནི་ངེས་པ་ཡང་དག་པའོ། །
དེ་ལྟར་ན་འཕགས་པ་ཐུགས་རྗེ་ཆེན་པོ་སྒྲུབ་པའི་བཀའ་སྲོལ་ཆེན་པོ་ལྔའི་ནང་ནས་
མཆོག་ཏུ་བསྔགས་པ་ཚེམ་བུ་པའི་དམར་ཁྲིད་དང་འབྲེལ་བར་བསྙེན་སྒྲུབ་ཡན་
187

ལག་དང་བཅས་པ་རྒྱས་པར་བྱ་བའི་ཚུལ།
ཐོག་མཐའ་བར་གསུམ་གྱི་ལག་ལེན་
དང་། དམིགས་རིམ་སོགས་དཔལ་ལྡན་བླ་མ་དམ་པའི་ཞལ་གྱི་བདུད་རྩི་ལས་
འབྱུང་བ་བཞིན་དུ་སྙིང་པོར་དྲིལ་བའི་ཚུལ་གྱིས་གསལ་བར་བཀོད་ཟིན་ཏོ།།
སྨྲས་པ། སྐལ་བཟང་རྣམ་འདྲེན་ཀུན་གྱི་དབུས་ན་སྙིང་སྟོབས་འདབ་བརྒྱ་
ཡོངས་རྫོགས་པའི། །འཕྲིན་ལས་དྲི་བསུང་ཕྱོགས་སུ་སྤྲོ་བས་གངྒཱའི་རྡུལ་སྙེད་རྒྱལ་
སྲས་ཀུན། །ཅིར་ཡང་ཚིམ་མཛད་སྙིགས་མའི་མགོན་པོ་ཀུན་མཁྱེན་བུ་རམ་ཤིང་བ་
ཡི། །དྲི་མེད་བདེན་གསུང་དབྱངས་ཀྱི་རོལ་མོ་ཨེ་མ་རྣ་བའི་བདུད་རྩི་ཉིད། །དེ་
དོན་ཇི་བཞིན་སྙིང་རྗེའི་ལྷ། །པདྨ་དཀར་པོ་འཛིན་པ་དེས། །གངས་རིའི་རྭ་བས་
བསྐོར་བའི་ལྗོངས། །ཕྱག་མཚན་ལྟ་བུར་བདག་གིར་མཛད། །རླབས་ཆེན་སྨོན་ལམ་
མཐུ་ལྡན་རྒྱལ་བློན་དང་། །ལོ་པཎ་མཁས་གྲུབ་བྱེ་བའི་བཀའ་དྲིན་གྱིས། ། །ཐུབ་
བསྟན་བཤད་སྒྲུབ་ཡོངས་རྫོགས་དཔག་བསམ་ཤིང་། །དར་ཞིང་རྒྱས་པའི་ངོ་མཚར་
གཟུགས་སུ་གྲུབ། །རྣལ་འབྱོར་མ་དཔལ་བྱེ་བའི་ཐུགས་ཀྱི་བཅུད། །ཟབ་གསང་
མན་ངག་འཕྲོག་བྱེད་འོ་མའི་རྒྱུན། །དམ་པའི་ཐུགས་གསང་གསེར་གྱི་བུམ་བཟང་
དུ།
་ཚུལ་བསམ་ལས་འདས།
།རིམ་བཞིན་བབས་པའི་ངང་ཚུལ་བསམ་ལས་འདས།
།ཚངས་པས་རྣ་བ་
བརྒྱད་ཀྱིས་མ་ཐོས་ཤིང་ །དབང་པོའི་འདྲེན་བྱེད་སྟོང་གིས་མ་མཐོང་བས། །ཚད་
ཐུབ་བརྒྱུད་ལྡན་མཁས་གྲུབ་བྱེ་བ་བརྒྱའི། །མན་ངག་འདི་འདྲ་མཇལ་བ་ཨེ་མ་ཧོ། །
ཀླུ་དབང་གཙུག་གི་ནོར་བུ་དབང་རྒྱལ་བཞིན། །རྙེད་དཀའ་བླ་ན་མེད་པ་གདམས་
པའི་བཅུད། །རྙེད་ཀྱང་འདི་སྣང་སྒྱུ་མའི་ལྟད་མོ་ལ། །གཡེང་འདི་སྙིང་ལ་གདོན་
ཆེན་ཞུགས་པར་ངེས། །གྲོགས་དག་རྙེད་དཀའ་དོན་ཆེའི་དལ་འབྱོར་རྟེན།
རྟག་སྲིན་པོའི་ཟས་སུ་མ་གྱུར་པ། །དེ་སྲིད་གངས་ཅན་མགོན་པོ་སྤྱན་རས་གཟིགས།།
བསྙེན་ཅིང་སྒྲུབ་པའི་ཚུལ་འདིར་འབད་པར་རིགས། །རྩེ་མོར་གངས་དཀར་ཟུར་
ཕུད་ཀྱིས་མཛེས་ནགས་ཚལ་སྔོན་པོའི་སྨད་གཡོགས་གྱོན། །ཆུ་འཛིན་དཀར་པོའི་
རགས་ཀྱིས་མཛེས་ཕུ་ཆུ་མུ་ཏིག་དོ་ཤལ་གཡོ། །མེ་ཏོག་སྣ་ཚོགས་སྐྱེད་ཚལ་གྱིས་
་སྐ་
188

མཛེས་རི་སུལ་ནོར་བུའི་ཕུག་ཡངས་སུ།
།གཡོ་མེད་རྣམ་སྣང་ཆོས་བདུན་གྱིས་
མཛེས་བསམ་གཏན་པ་རྣམས་ཨེ་མ་སྐྱིད། །ཚད་ལྡན་མཁས་གྲུབ་སྙན་བརྒྱུད་མ་ལཱི་
ཀའི། །འཁྲི་ཤིང་གཞོན་ནུ་ཕན་བདེའི་དྲི་བསུང་ཅན། །རྣལ་འབྱོར་སྦྲང་རྩིའི་བུ་
རྣམས་རོལ་བའི་གནས། །སྐལ་བཟང་གདུལ་བྱ་དགའ་བའི་དཔྱིད་དུ་གྲུབ། །ཚུལ་
འདི་བརྒྱུད་ལྡན་བླ་མའི་གསུང་རྒྱུན་བཞིན། །ལྷག་བསམ་ཟླ་ལྟར་དཀར་བས་བྲིས་
མོད་ཀྱི། །མ་རྟོགས་ལོག་རྟོག་ནོངས་པ་ཅི་མཆིས་པ། །བླ་མ་ལྷ་དང་གཟུར་གནས་
མཁས་ལ་བཤགས། །འདིར་འབད་བསོད་ནམས་གངྒཱའི་ཀླུང་ཆེན་སྐྱེ་འཕགས་དགེ་
ཚོགས་རྒྱ་མཚོ་དང་། །དབྱེར་མེད་གཅིག་ཏུ་འདྲེས་པའི་མཐུ་ལས་མཁའ་མཉམ་
སེམས་ཅན་མ་ལུས་པ།
།བྱང་ཆུབ་སེམས་ཀྱི་རྩ་བ་རབ་བརྟན་རྒྱལ་སྲས་སྤྱོད་པའི་
ཡལ་འདབ་རྫོགས། །སྐུ་གསུམ་བདུད་རྩིའི་འབྲས་བཟང་ཡོངས་སྨིན་གྲུ་འཛིན་
མགོན་པོ་ལྟར་གྱུར་ཅིག །ཐུབ་པའི་གསུང་རབ་དགོངས་འགྲེལ་དང་བཅས་པའི། །
གནད་དོན་སྙིང་པོ་མདོ་སྔགས་ལམ་གྱི་ལུས། །གཅིག་ཏུ་དྲིལ་བ་འཇམ་དཔལ་སྙིང་
པོའི་བསྟན།
།མི་ཉམས་ཕྱོགས་དུས་ཀུན་ཏུ་རྒྱས་གྱུར་ཅིག
།ཚེ་རབས་ཀུན་ཏུ་
མཐའ་ཡས་ཞིང་རྣམས་སུ། །ཕྱོགས་བཅུའི་རྒྱལ་བ་རྒྱ་མཚོའི་ཐུགས་ཀྱི་བཅུད། །
གཅིག་བསྡུས་འཁྲུལ་བྲལ་ལུང་རྟོགས་དམ་པའི་ཆོས། །སྙིང་སྟོབས་ཆེན་པོས་འཛིན་
ཅིང་སྤེལ་གྱུར་ཅིག །
མཆོག་དམན་བར་མའི་འགྲོ་བ་ཀུན་ཀྱང་འཕགས་པའི་རིམ་གཉིས་ཏིང་འཛིན་
དང་། །གཟུངས་སྔགས་ཡིག་དྲུག་བཟླས་བརྗོད་ལ་བརྩོན་ས་ལམ་བགྲོད་པ་མཐར་
ཕྱིན་ནས། །སྲིད་དང་ཞི་བའི་མཐའ་ལ་མི་གནས་རྫོགས་བྱང་གོ་འཕང་མྱུར་ཐོབ་སྟེ།།
སྤྲུལ་བའི་བཀོད་པ་ཕ་མཐའ་ཡས་པས་མཁའ་མཉམ་སེམས་ཅན་འདྲེན་གྱུར་ཅིག
མཆོག་གསུམ་བྱིན་རླབས་ཡིད་བཞིན་ནོར་བུས་སྐྱེ་དགུའི་ཡིད་ཀྱི་དབུལ་བ་སེལ།
ཞི་ཁྲོ་རབ་འབྱམས་ཐུགས་རྗེའི་སྤྲིན་ལས་དངོས་གྲུབ་ཆར་ཆེན་ཡོངས་སུ་འབེབས། །
བསྟན་སྲུང་རྒྱ་མཚོའི་མཐུ་སྟོབས་མེ་ལྕེས་བདུད་སྡེའི་དཀྱིལ་འཁོར་ལྷག་མེད་བསྲེག །
189

མཁའ་ཁྱབ་ཕྱོགས་བཅུའི་འཇིག་རྟེན་མཐའ་དག་བཀྲ་ཤིས་རྒྱ་མཚོས་མཛེས་གྱུར་
ཅིག །ཅེས་གྲུབ་པའི་དབང་ཕྱུག་རྗེ་བཙུན་ཚེམ་བུ་པའི་ལུགས་ཀྱི་ཐུགས་རྗེ་ཆེན་པོའི་དམར་ཁྲིད་དང་འབྲེལ་
བར་བསྙེན་ཆེན། : བསྙེན་སྒྲུབ་སྦྲགས་མ་བཅུ་ཆའི་སྦྱིན་སྲེག་དང་བཅས་བྱ་བའི་ཚུལ་ཐོག་མཐའ་བར་གསུམ་གྱི་
ཕྱག་ལེན་ཞལ་ཤེས་དང་བཅས་གསལ་བར་བཀོད་པ་ནོར་བུ་པདྨའི་ཞལ་གྱི་བདུད་རྩི་ཞེས་བྱ་བ་འདི་ནི། རབ་
བྱུང་བཅུ་དྲུག་པའི་ཐོག་མ་མེ་ཡོས་ལོར། བྱང་ཕྱོགས་སྐྱེ་དགུའི་གཙུག་རྒྱན་མཚུངས་པ་མེད་པ།
སྐྱབས་མགོན་
ཀིརྟིའི་མཆོག་སྤྲུལ་རིན་པོ་ཆེར་ཆོས་བཀའ་འགའ་ཞིག་འབུལ་བའི་ཆེད་དུ། སྟག་ཚང་ལྷ་མོའི་གདན་སར་ཕྱིན་
སྐབས། ལུགས་འདིའི་བསྙེན་ཆེན་ལ་བཞུགས་མཁན་བཞི་བཅུར་ཉེ་བ་ལ་ཟབ་ཁྲིད་ཀྱི་རྒྱུན་ཙམ་ཕུལ་བའི་ཚེ།
རོང་ཆེན་རྡོ་རྗེ་འཆང་སྐུ་ཕྲེང་སྔ་ཕྱི་རྣམས་ཀྱི་འཕྲིན་ལས་གསེར་གྱི་རྒྱལ་མཚན་ཆེན་མོ་ཕྱོགས་ཐམས་ཅད་ལ
་ལས་་་
རྣམ་པར་རྒྱལ་བའི་རང་བཞིན་དུ་བསྒྲེང་བ་ལ། དཔག་པར་དཀའ་བའི་བསོད་ནམས་ཀྱི་མཐུ་ཡོངས་སུ་གྲུབ་པ་
སྐུ་དབོན་ཆོས་ཀྱི་རྗེ་དཀོན་མཆོག་ཆོས་འཕེལ་རྒྱ་མཚོ་ནས། འདིའི་བསྙེན་ཆེན་གྱི་སྐོར་སྔོན་འགྲོ་དངོས་གཞི་
རྗེས་ཀྱི་རིམ་པའི་ལག་ལེན་བཅུ་ཆའི་སྦྱིན་སྲེག དེ་དག་ལ་མཁོ་བའི་འདོན་ཆོག ཚོགས་ཀྱི་འཁོར་ལོའི་ཆོ་ག་
སོགས་གང་དགོས
གོས་ཐམས་ཅད་གཞུང་གཅིག་ལ་ཚང་ངེས་སུ་གསལ་ཞིང་རྒྱས་པར་བཀོད་པ་ཉམས་སུ་ལེན་པ་བོ་
རྣམས་ཀྱིས་འདི་སྐོར་གྱི་ཡི་གེ་གཞན་ལ་བལྟ་མི་དགོས་པ་ལྟ་བུ་ཞིག་དགོས་ཞེས། གོས་ཆེན་སེར་པོ་ལས་གྲུབ་
པའི་བཞུགས་གདན། རྒྱབ་ཡོལ། ཟླ་ལྟར་དཀར་བ་བཀྲ་ཤིས་པའི་ལྷ་དར་ཆེ་ལེགས་སོགས་དངོས་པོའི་སྐྱེས་
དང་བཅས་བསྐུལ་མ་ནན་ཏན་ཆེ་བ་གནང་ཞིང༌། དེ་མཚུངས་མཁས་བཙུན་བཟང་པོའི་ཡོན་ཏན་གྱི་རྒྱན་གྱིས་
མངོན་པར་མཛེས་པ་ཀིརྟིའི་ཡོངས་འཛིན་ཀླུ་སྒྲུབ་སྤྲུལ་བའི་སྐུ་ཐར་འདོད་འགྱུར་མེད། འཇམ་མགོན་བསྟན་
པའི་གསལ་བྱེད་བྱ་ཕུག་སྤྲུལ་པའི་སྐུ་བརྩོན་འགྲུས་རྒྱ་མཚོ། རྩེ་གཅིག་སྒྲུབ་པ་ལ་གཞོལ་བའི་ཀུན་སྤངས་རི་ཁྲོད་
པ་དམ་ཆོས་རྒྱལ་མཚན་སོགས་ཁྲིད་གསན་པ་པོ་ཕལ་ཆེར་ནས་ཀྱང་དེ་བཞིན་དུ་དགོས་ཞེས་བསྐུལ་མ་གནང་
བའི་བཞེད་པ་དོན་ཡོད་པར་བྱ་བའི་ཆེད་དུ། སྤྱིར་དགེ་བའི་གཤེས་གཉེན་བཅུ་ཕྲག་བཞི་ལྷག་ལས་དམ་པའི་
ཆོས་ཀྱི་བདུད་རྩིའི་རྒྱུན་དཔག་ཏུ་མེད་པ་ཐོབ་ཅིང་།
ཁྱད་པར་དུ། ཡུལ་མདོ་སྨད་ཀྱི་ལྗོངས་འདིར་བཤད་སྒྲུབ་བསྟན་པའི་སྲོག་ཤིང་གཅིག་པུར་གྱུར་པ། བློ་
བཟང་སྙན་བརྒྱུད་ཀྱི་བདག་པོ་རྗེ་བཙུན་བླ་མ་དམིགས་པ་མེད་པའི་ཐུགས་རྗེ་ཆེན་པོ་དང་ལྡན་པ་དགེ་འདུན་་་་
བསྟན་འཛིན་རྒྱ་མཚོ་དཔལ་བཟང་པོ་དང་། འཆད་རྩོད་རྩོམ་པའི་ལེགས་བཤད་གསེར་གྱི་འཁོར་ལོས་
ས་རྣམ་
འདྲེན་ཐུབ་པ་ཆེན་པོའི་ལུང་དང་རྟོགས་པའི་བསྟན་པ་ཡོངས་རྫོགས་ལ་འདོད་རྒུར་དབང་བསྒྱུར་བའི་ཀུན་
མཁྱེན་བླ་མ་ཚོས་ཀྱི་རྒྱལ་པོ་རྗེ་བཙུན་བློ་བཟང་འཕྲིན་ལས་བསྟན་པ་རྒྱ་མཚོ་དཔལ་བཟང་པོ་རྣམ་གཉིས་ལས་་་
འདིའི་ཟབ་ཁྲིད་མན་ངག་གི་སྐོར་ལེགས་པར་ཐོབ་པའི། བཙུན་གཟུགས་འདུ་ཤེས་གསུམ་པ་འཇམ་དབྱངས་
ཐུབ་བསྟན་རྒྱ་མཚོས། ཡུལ་རེབ་གོང་སྟོད་ཀྱི་སྒྲུབ་པའི་སྡེ་འཇིགས་མཛད་རྡོ་རྗེ་རྫོང་ངམ། མདོ་སྔགས་ཐུབ་
བསྟན་འཕེལ་རྒྱས་གླིང་གི་རང་སྤྱིལ་བཀའ་བསྟན་གསུང་རབ་བང་མཛོད་ནས་ས་ཕོ་འབྲུག་གི་ལོ། ཆོ་འཕྲུལ་ཟླ་
བའི་ཡར་ཚེས་བཅོ་ལྔའི་ཉིན་གྲུབ་པར་བགྱིས་པ་ལས། ཡི་གེ་པ་ནི་མེརྒན་ཆོས་རྗེ་སྤྲུལ་བའི་སྐུ་བློ་བཟང་མཁས་
190

མཆོག་རྒྱལ་མཚན་དང་། དགའ་རབ་སྤྲུལ་བའི་སྐུ་བློ་བཟང་ཚུལ་ཁྲིམས་བསྟན་ང
་་པའི་ཉི་མ་གཉིས་གྱིས་རེས་མོས་
སུ་བྲིས་ཤིང་། ཡོངས་སུ་རྫོགས་པར་འབེབས་པ་པོ་ནི་དད་གུས་རྣམ་དཔྱོད་དང་ལྡན་པའི་སློབ་བུ་རྫོང་དམར་
།འདི་ཡང་མཁའ་མཉམ་སེམས་ཅན་ཐམས་ཅད་བྱང་ཆུབ་མ་ཐོབ་ཀྱི་
བློ་བཟང་ཡར་འཕེལ་གྱིས་བགྱིས་པའོ